Teks: Bêlon kumplit kulinèran di Yogyakarta kalo bêlon nyobèin gudêg. Umumnyè rasè gudêg adalah manis, tapi adè atu warung gudêg nyang bêrbêda. Gudêg Bromo Bu Têkluk hadir dêngan citè rasè gudêg nyang cêndêrung pêdês gurih. Warung gudêg êni udèh adè sêjak 1984. Gudêg êni dinamèin Gudêg Bromo karna lokasinyè dêkêt amè Gang Bromo. Têrus, Bu Têkluk ntu adalah panggilan dari parè pêmbêlinyè. Karna warungnyè bukè dari 23.00 ampè 05.00, ibu pênjualnyè nyang bêrnamè Bu Sumijo ampè ngantuk. Katè 'têkluk' dalêm bahasè Jawa punyè maknè têkantuk-kantuk ampè kêpalènyè ngêlênggut. Lokasinyè adè di pinggiran Jalan Affandi Nomor 2A. Dêngan bêralas tikêr, pêmbêli bisè nyantêp gudêg sêmbari kongko-kongko têngèh malêm mênuju pagi.
Pertanyaan: Topik apa yang paling cocok untuk mendeskripsikan teks di atas? 
Pilihan topik:
- food & beverages
- sports
- leisures
- religion
- angry
- culture & heritage
- slice of life
- technology
- business
A:

food & beverages